Šešow
Šešow (němsce Zescha) je wjes w sakskej Hornjej Łužicy a leži w Budyskim wokrjesu. Wot lěta 1978 słuša ke gmejnje Njeswačidło. Leži 145 m nad mórskej hładźinu, štyrnaće kilometrow na sewjerozapad wot Budyšina blisko rěčki Čornica. Susodnej wsy stej Njeswačidło (na juh) a Niža Wjes (na sewjer).
Stawizny[wobdźěłać | žórłowy tekst wobdźěłać]
Prěnje historiske naspomnjenje jako Zchesschow[1] je z lěta 1357. Po Mukowej statistice měješe Šešow we 1880tych lětach cyłkownje 285 wobydlerjow, z nich 267 Serbow (94 %) a 18 Němcow.[2] Arnošt Černik zwěsći w lěće 1956 serbski podźěl wobydlerstwa wot jenož hišće 44,7 %.[3]
Žórła[wobdźěłać | žórłowy tekst wobdźěłać]
- ↑ Šešow w Digitalnym stawizniskim zapisu městnow Sakskeje (něm.)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 61.
- ↑ Ludwig Elle: Sprachenpolitik in der Lausitz. Ludowe nakładnistwo Domowina, Budyšin 1995, str. 246. [403 wobydlerjow, z nich 120 dorosćenych z aktiwnymi znajomosćemi serbšćiny, 21 z pasiwnymi, 39 serbskich dźěći a młodostnych, 223 bjez znajomosćow]
lit_Latn szl_Latn pol_Latn szl_Latn pol_Latn szl_Latn deu_Latn szl_Latn